Hermanovce nad Topľou

Hermanovce nad Topľou (hungare Tapolyhermány [tapojhermAnj], germane Hermannsdorf an der Töpl) estas  vilaĝo kaj municipo en Slovakio.

 Situo 
Hermanovce nad Topľou situas sur malebenaĵo, fine de sakovojo el Bystré. Vranov nad Topľou troviĝas je 24 km.

 Historio 
La loko estis loĝata jam dum la bronzepoko. La unua mencio okazis pri la vilaĝo en 1399 laŭ tiama hungara nomo kaj ortografio "Hermanvagasa". En 1600 oni komputis tie 12 servutulajn domojn, preĝejon, paroĥon kaj lernejon. En 1715 27, post 5 jaroj 16 familioj pagis imposton. En 1787 248 vilaĝanoj vivis en 32 domoj, en 1828 612 vilaĝanoj en 84 domoj. En 1910 laŭ la popolnombrado vivis en Tapolyhermány 654 homoj, (slovakoj en majoritato, hungaroj en minoritato). Ĝis Traktato de Trianon la komunumo apartenis al Hungara reĝlando, al Sáros, al distrikto de Giraltovce, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 1944 pro la partizanoj la faŝistoj bruldetruis la vilaĝon. En 2001 vivis en Hermanovce nad Topľou 653 homoj, (651 slovakoj).

 Vidindaĵoj 
 romkatolika preĝejo omaĝe al Ĉieliro de Dipatrino el la 15-a jarcento, en 1650 trakonstruita
 monumento pri partizanoj

Kategorio:Municipoj en distrikto Vranov nad Topľou